ai4bharat/Pralekha huggingface dataset:
ప్రధాన మంత్రి కార్యాలయం
‘జల్ శక్తి అభియాన్: క్యాచ్ ద రెయిన్’ ప్రచార ఉద్యమాన్ని ఈ నెల 22న ప్రారంభించనున్న ప్రధాన మంత్రి
కేన్ బెట్వా లింక్ ప్రాజెక్టు కై చరిత్రాత్మక ఎమ్ఒఎ పై జరుగనున్న సంతకాలు
నీటి సంరక్షణ కోసం ‘జల శపథా’న్ని స్వీకరించనున్న గ్రామ సభ లు
ప్రధాన మంత్రి శ్రీ నరేంద్ర మోదీ ప్రపంచ జల దినం అయిన ఈ నెల 22 న మధ్యాహ్నం 12 గంటల ముప్ఫై నిమిషాల కు వీడియో కాన్ఫరెన్స్ మాధ్యమం ద్వారా ‘జల శక్తి అభియాన్: క్యాచ్ ద రెయిన్’ ప్రచార ఉద్యమాన్ని ప్రారంభించనున్నారు. ప్రధాన మంత్రి సమక్షం లో, కేన్ బెట్ వా లింక్ ప్రాజెక్టు అమలు కోసం ఉద్దేశించిన చరిత్రాత్మకమైనటువంటి ఒక ఒప్పంద పత్రం పై కేంద్ర జల శక్తి శాఖ మంత్రి, మధ్య ప్రదేశ్, ఉత్తర్ ప్రదేశ్ రాష్ట్రాల ముఖ్యమంత్రులు సంతకాలు చేయనున్నారు. ఈ ప్రాజెక్టు నదుల అనుసంధానానికి తలపెట్టిన జాతీయ దృష్టికోణ ప్రణాళిక లో ఒకటో ప్రాజెక్టు గా ఉంది.
‘జల శక్తి అభియాన్: క్యాచ్ ద రెయిన్’ ను గురించిన వివరాలు
ఈ ప్రచార ఉద్యమాన్ని వాన నీటి ని ‘‘వర్షం ఎక్కడ కురిసినప్పటికీ, ఎప్పుడు కురిసినప్పటికీ వర్షపు నీటి ని ఒడిసి పట్టండి’’ అనే ఇతివృత్తం తో దేశం అంతటా గ్రామీణ ప్రాంతాల లో, పట్టణ ప్రాంతాల లో చేపట్టనున్నారు. ఈ ప్రచార ఉద్యమాన్ని 2021 మార్చి నెల 22వ తేదీ నాటి నుంచి అదే సంవత్సరం లో నవంబర్ 30వ తేదీ వరకు అంటే వాన కాలం ముందు నుంచి వానకాలం ముగిసే వరకు అమలుచేయనున్నారు. దీనిని జల సంరక్షణ ను ప్రజల భాగస్వామ్యం తో కూకటివేళ్ల స్థాయి వరకు తీసుకుపోవడం కోసం ఒక ప్రజా ఆందోళన వలె మొదలుపెట్టబోతున్నారు. వాన నీటి ని సరి అయిన పద్ధతి లో నిలవ చేయడానికి ఉద్దేశించిన వాన నీటి ఇంకుడు గుంతల నిర్మాణాల ను ఏర్పాటు చేసే విధం గా అన్ని వర్గాల వారిని ప్రోత్సహించడానికి ఈ ప్రచార ఉద్యమాన్ని నిర్వహించాలని సంకల్పించడమైంది.
ఈ కార్యక్రమం అనంతరం, నీటి ని గురించి, నీటి ని సంరక్షించడం గురించిన అంశాలను చర్చించడం కోసం ప్రతి జిల్లా లోని అన్ని గ్రామ పంచాయతీల లోనూ  గ్రామ సభల ను జరుపుతారు. గ్రామ సభ లు కూడా నీటి ని సంరక్షించడం కోసం ‘జల శపథా’న్ని స్వీకరించనున్నాయి.
కేన్ బెట్ వా లింకు ప్రాజెక్టు కై ఉద్దేశించిన ఎమ్ఒఎ ను గురించి
ఈ ఒప్పందం పూర్వ ప్రధాని శ్రీ అటల్ బిహారీ వాజ్ పేయీ దర్శనాన్ని అమలుపరచేందుకు అంతర్ రాష్ట్ర సహకారానికి నాంది పలుకనుంది. నదుల ను ఒక దానితో మరొకటి ని ముడిపెట్టడం ద్వారా నీటి ని ఆ వనరు మిగులు గా ఉన్న ప్రాంతాల నుంచి నీటి ఎద్దడి బారిన పడ్డ ప్రాంతాల తో పాటు నీటి కొరత తో సతమతం అవుతున్న ప్రాంతాలకు తీసుకు పోవాలన్నదే శ్రీ వాజ్ పేయీ దృష్టికోణం. ఈ ప్రాజెక్టు లో భాగం గా కేన్ నది నుంచి నీటి ని బేట్ వా నది కి బదలాయించడం జరుగుతుంది. ఇందుకోసం దౌధాన్ ఆనకట్ట ను నిర్మించడం తో పాటు రెండు నదుల ను కలుపుతూ ఒక కాలువ ను, దిగువ ఆర్ ప్రాజెక్టు ను, కోతా బరాజు ను, బినా కాంప్లెక్స్ బహుళార్థ సాధక ప్రాజెక్టు ను నిర్మించడం జరుగుతుంది. ఇది ప్రతి సంవత్సరం లో 10.62 లక్షల హేక్టేయర్ ల భూమి కి సాగు నీటి ని, దాదాపు గా 62 లక్షల మంది కి తాగే నీటి ని అందించడమే కాక, 103 మెగా వాట్ జల విద్యుత్తు ను కూడా ఉత్పత్తి చేయగలుగుతుంది.
ఈ ప్రాజెక్టు నీటి కోసం తపిస్తున్న మధ్య ప్రదేశ్ లోని బుందేల్ ఖండ్ ప్రాంతానికి, ప్రత్యేకించి పన్నా, టీకంగఢ్, ఛత్తర్ పుర్, సాగర్, దమోహ్, దతియా, విదిశ, శిప్ పురి , రాయ్ సేన్ జిల్లాల కు, ఉత్తర్ ప్రదేశ్ లోని బందా, మహోబ, ఝాంసీ, లలిత్ పుర్ జిల్లా లకు గొప్ప ప్రయోజనకారి కాగలదు. ఇది దేశ ప్రగతి కి నీటి కొరత అనేది ఒక అడ్డంకి గా నిలువకుండా చూడటానికి గాను మరిన్ని నదుల ను ఒకదాని తో మరొకటి ని కలిపేందుకు మార్గాన్ని సుగమం చేయనుంది.
ప్రధాన మంత్రి కార్యాలయం
యుఎన్జిఎ 74 సందర్భం గా ఇస్తోనియా అధ్యక్షురాలి తో సమావేశమైన ప్రధాన మంత్రి
ప్రధాన మంత్రి శ్రీ నరేంద్ర మోదీ యుఎన్జిఎ 74 సందర్భం గా రిపబ్లిక్ ఆఫ్ ఇస్తోనియా అధ్యక్షురాలు మాననీయురాలు కెర్ స్తీ కల్ జులాయిద్ తో భేటీ అయ్యారు. నేత లు ఇరువురూ ద్వైపాక్షిక సంబంధాల పై విస్తృతం గా చర్చించారు. భారతదేశ ఉప రాష్ట్రపతి 2019వ సంవత్సరం ఆగస్టు లో ఇస్తోనియా పర్యటన ఫలప్రదం అయిందన్న సంగతి వీరి చర్చల లో చోటు చేసుకొంది.
ఇ-గవర్నెన్స్, సైబర్ సెక్యూరిటీ, ఇంకా నూతన ఆవిష్కరణ ల వంటి రంగాల లో ద్వైపాక్షిక సహకారాన్ని బలోపేతం చేసుకోవడాన్ని గురించి నేతలు ఉభయులూ చర్చించారు. యుఎన్ఎస్సి లో శాశ్వతేతర ప్రాతిపదిక న సభ్యత్వం కైసం  భారతదేశం యొక్క అభ్యర్ధిత్వాని కి మద్ధతు ఇస్తున్నందుకు ఇస్తోనియా కు ప్రధాన మంత్రి ధన్యవాదాలు తెలిపారు. ద్వైపాక్షిక సహకారానికి ఆస్కారం ఉన్న అవకాశాల ను మరింత పెంపొందించుకోవడం పట్ల ఇస్తోనియా ఆలోచనల ను గురించి తెలుసుకొనేందుకు ఆ రకం గా ఇరుపక్షాల మధ్య ఇప్పటికే ఉన్న స్నేహపూర్వకమైన బంధాల ను మరింత పటిష్టం చేసుకొనేందుకు ఈ సమావేశం ఒక వేదిక ను సమకూర్చింది.(Visitor Counter : 64
సూక్ష్మ, లఘు, మధ్య తరహా సంస్థల మంత్రిత్వ శాఖష్
2023 జూన్ 27న విజ్ఞాన్ భవన్లో 'ఔత్సాహిక భారతదేశం - ఎంఎస్ఎంఈ డే'
న్యూఢిల్లీలోని విజ్ఞాన్ భవన్లో 2023 జూన్ 27న అంతర్జాతీయ ఎంఎస్ఎంఈ దినోత్సవం కార్యక్రమం జరగనున్నది. "ఔత్సాహిక భారతదేశం'' పేరిట ఎంఎస్ఎంఈ మంత్రిత్వ శాఖ అంతర్జాతీయ ఎంఎస్ఎంఈ దినోత్సవాన్ని నిర్వహిస్తుంది. కార్యక్రమానికి కేంద్ర ఎంఎస్ఎంఈ శాఖ మంత్రి శ్రీ నారాయణ్ రాణే ముఖ్య అతిథిగా, కేంద్ర ఎంఎస్ఎంఈ శాఖ సహాయ మంత్రి శ్రీ భాను ప్రతాప్ సింగ్ వర్మ గౌరవ అతిథిగా హాజరవుతారు.
కార్యక్రమంలో భాగంగా ఎంఎస్ఎంఈ మంత్రిత్వ శాఖ ఎంఎస్ఎంఈ అభివృద్ధికి ఛాంపియన్స్ 2.0 పోర్టల్ క్లస్టర్ ప్రాజెక్ట్లు, సాంకేతిక కేంద్రాల జియో-ట్యాగింగ్ కోసం మొబైల్ యాప్ వంటి వివిధ కార్యక్రమాలను ప్రారంభిస్తుంది. ఎంఎస్ఎంఈ ఐడియా హ్యాకథాన్ 2.0' ఫలితాలు ప్రకటిస్తారు. మహిళా పారిశ్రామికవేత్తల కోసం 'ఎంఎస్ఎంఈ ఐడియా హ్యాకథాన్ 3.0' ను ప్రారంభిస్తారు. అంతర్జాతీయ ఎంఎస్ఎంఈ దినోత్సవం సందర్భంగా గోల్డ్ సిల్వర్ జెడ్ గుర్తింపు పొందిన ఎంఎస్ఎంఈ లకు సర్టిఫికెట్ అందజేస్తారు.10,075మంది పీఎంఈజీపీ లబ్ధిదారులకు సబ్సిడీగా 400 కోట్ల రూపాయలు అందిస్తారు. ఎంఎస్ఎంఈ లకు సంబంధించి వివిధ ప్రభుత్వ సంస్థల మధ్య కుదిరిన అవగాహన ఒప్పందాలపై సంతకాలు జరుగుతాయి.
ఎంఎస్ఎంఈ మంత్రిత్వ శాఖ తన పథకాలు , కార్యక్రమాల ద్వారా ఎంఎస్ఎంఈ లకు వ్యాపార అవకాశాలు మెరుగుపరచడం, కొత్త ఉత్పత్తులు, సేవల ఆవిష్కరణ, అభివృద్ధి ప్రోత్సహించడం, ప్రాంతీయ స్థాయిలో అభివృద్ధిని ప్రోత్సహించి ప్రాంతీయ అసమానతలు తొలగించడానికి కృషి చేస్తోంది. జాతీయ, అంతర్జాతీయ స్థాయిలో మార్కెట్ అవకాశాలు కల్పించడానికి కార్యక్రమాలు అమలు చేస్తున్న మంత్రిత్వ శాఖ ఎంఎస్ఎంఈ ల అభివృద్ధికి కార్యక్రమాలు అమలు చేస్తూ ఉపాధి అవకాశాలు కల్పించడానికి,దేశవ్యాప్తంగా ఎంఎస్ఎంఈ ల ఉత్పాదకత, పోటీతత్వాన్ని పెంపొందించడానికి మంత్రిత్వ శాఖ ప్రాధాన్యత ఇస్తోంది.
ప్రధాన మంత్రి కార్యాలయం
యూక్రేన్ అధ్యక్షుడు శ్రీ వలోడిమిర్ జెలెంస్కీ తో మాట్లాడిన ప్రధాన మంత్రి
యూక్రేన్ అధ్యక్షుడు శ్రీ వలోడిమిర్ జెలెంస్కీ తో ప్రధాన మంత్రి శ్రీ నరేంద్ర మోదీ ఈ రోజు న సంభాషించారు.
సంఘర్షణ స్థితి ని గురించి, యూక్రేన్ కు మరియు రష్యా కు మధ్య ప్రస్తుతం జరుగుతున్న సంప్రదింపుల ను గురించి అధ్యక్షుడు శ్రీ జెలెంస్కీ ప్రధాన మంత్రి కి వివరించారు. కొనసాగుతూ ఉన్న సంఘర్షణ పట్ల, ఇంకా తత్ఫలితం గా తలెత్తిన మానవీయ సంక్షోభం పట్ల ప్రధాన మంత్రి ప్రగాఢ ఆందోళన ను వ్యక్తం చేశారు. హింస కు తక్షణం స్వస్తి పలకాలి, సమస్యల ను శాంతియుతం గా పరిష్కరించుకోవాలి, ఉభయ పక్షాల మధ్య నేరుగా చర్చలు జరగాలి అని భారతదేశం ఎల్ల వేళ ల కోరుతూ వస్తున్న సంగతి ని కూడా ప్రధాన మంత్రి ప్రస్తావించారు.
యూక్రేన్ నుంచి 20,000 మంది కి పైగా భారతీయ పౌరుల ను ఖాళీ చేయించేందుకు మార్గాన్ని సుగమం చేసినందుకు యూక్రేన్ అధికార వర్గానికి ప్రధాన మంత్రి ధన్యవాదాలు తెలిపారు. ఇప్పటికీ యూక్రేన్ లో ఉన్న మిగతా భారతీయ విద్యార్థుల సురక్షత, ఇంకా వారి భద్రత విషయం లో ఆయన తన ప్రగాఢమైన ఆవేదన ను వ్యక్తం చేశారు. వారిని త్వరిత గతి న సురక్షితం గా ఖాళీ చేయించవలసిన అవసరం ఎంతైనా ఉంది అని ఆయన స్పష్టం చేశారు.
ప్రధాన మంత్రి కార్యాలయం
భూమాత కు కృతజ్ఞత ను వ్యక్తం చేసిన ప్రధాన మంత్రి
అంతర్జాతీయ ధరిత్రి దినం సందర్భం లో ధరణి మాత కు ప్రధాన మంత్రి శ్రీ నరేంద్ర మోదీ కృతజ్ఞత ను వ్యక్తం చేశారు.
‘‘పుష్కలత్వానికి గాను మరియు దయాళుత్వానికి గాను మన భూగ్రహాని కి మనమంతా అంతర్జాతీయ ధరిత్రి దినం సందర్భం లో కృతజ్ఞతలను వ్యక్తం చేద్దాము. ఈ గ్రహాన్ని పరిశుభ్రమైనటువంటిదిగాను, ఆరోగ్యప్రదమైనటువంటిది గాను మరియు ఇతోధిక సమృద్ధితో కూడుకొన్నది గాను తీర్చిదిద్దే దిశ గా కృషి చేయడానికి మనం అందరమూ ప్రతిజ్ఞ చేద్దాము. కొవిడ్-19 ని ఓడించడం కోసం ముందువరుస లో నిలబడి శ్రమిస్తున్న వారందరికీ ఇదే విన్నపం’’ అంటూ ఒక సందేశం లో ప్రధాన మంత్రి పేర్కొన్నారు.
మంత్రిమండలి
కస్టమ్స్ సహకారం, కస్టమ్స్ వ్యవహారాల లో పరస్పర పాలన పరమైన సహాయం అనే అంశాల లో భారత ప్రభుత్వానికి, యునైటెడ్ కింగ్ డమ్ ఆఫ్ గ్రేట్ బ్రిటన్ ఎండ్ నార్తన్ ఐర్లండ్ ప్రభుత్వానికి మధ్య ఒప్పందానికి ఆమోదం తెలిపిన మంత్రిమండలి
కస్టమ్స్ సహకారం, కస్టమ్స్ వ్యవహారాల లో పరస్పర పాలనపరమైన సహాయం అనే అంశాల లో భారత ప్రభుత్వానికి, యునైటెడ్ కింగ్ డమ్ ఆఫ్ గ్రేట్ బ్రిటన్ ఎండ్ నార్తన్ ఐర్లండ్ ప్రభుత్వానికి మధ్య ఒప్పందానికి ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గం ఆమోదం తెలిపింది.
ప్రభావం:
కస్టమ్స్ తో ముడిపడ్డ అపరాధాల నివారణ కు, దర్యాప్తునకు సంబంధించిన సమాచారం అందుబాటు లోకి రావడం లో ఈ ఒప్పందం సాయపడనుంది. అంతేకాక, వ్యాపారాన్ని సులభతరం గా మార్చడానికి, ఇరు దేశాల మధ్య వ్యాపారం జరిగిన సరకుల క్లియరెన్స్ సక్రమం గా సాగడానికి ఈ ఒప్పందం మార్గాన్ని సుగమం చేయగలుగుతుందన్న అంచనా సైతం ఉంది.
అమలు సంబంధి వ్యూహం, లక్ష్యాలు:
ఈ ఒప్పందాని కి ఆయా ప్రభుత్వాలు ఆమోదం తెలిపిన తరువాత సంబంధిత ప్రభుత్వాల తరఫున దీనిపై సంతకాలు చేయడం జరుగుతుంది. ఉభయ పక్షాల సాధికార ప్రతినిధుల ద్వారా సంతకాలు అయిన తదుపరి నెల ఒకటో రోజు నాటి నుంచి ఈ ఒప్పందం అమలు లోకి వస్తుంది.
పూర్వరంగం:
రెండు దేశాల కస్టమ్స్ అధికారుల మధ్య సమాచారాన్ని, రహస్య సమాచారాన్ని వెల్లడి చేసుకోవడానికి ఒక చట్టబద్ధమైన ఫ్రేమ్ వర్క్ ను అందించడం తో పాటు కస్టమ్స్ చట్టాల ను సముచిత రీతి న అమలుపరచడం లో, కస్టమ్స్ సంబంధి అపరాధాల నివారణలో, వాటి దర్యాప్తు లో, శాసనబద్ధమైన వ్యాపారానికి మార్గాన్ని సుగమం చేయడం లో ఈ ఒప్పందం సాయపడనుంది. ఇరు దేశాల కస్టమ్స్ పాలనయంత్రాంగాల సమ్మతి తో ప్రతిపాదిత ఒప్పందం ముసాయిదా పాఠాన్ని ఖాయం చేయడం జరిగింది. భారతదేశ కస్టమ్స్ విభాగం చింత లు, మరీ ముఖ్యం గా కస్టమ్స్ విలువ, టారిఫ్ వర్గీకరణ, రెండు దేశాల మధ్య వ్యాపార ప్రక్రియ నమోదు అయినటువంటి సరకుల మూలం ఎక్కడిది అనే అంశం తాలూకు సమాచారాన్ని ఇచ్చి పుచ్చుకోవడం తో ముడిపడ్డ అవసరాల పట్ల ఈ ఒప్పందం లో విశేషించి శ్రద్ధ తీసుకోవడం జరిగింది.
ప్రధాన మంత్రి కార్యాలయం
జాతీయ సాంకేతిక విజ్ఞాన దినం నాడు శాస్త్రవేత్తల కు నమస్కరించిన ప్రధాన మంత్రి
జాతీయ సాంకేతిక విజ్ఞాన దినం సందర్భం లో ప్రధాన మంత్రి శ్రీ నరేంద్ర మోదీ శాస్త్రజ్ఞుల ను, సాంకేతిక విజ్ఞానం పట్ల వారికి గల ఉద్వేగాన్ని ప్రశంసించారు.
‘‘జాతీయ సాంకేతిక విజ్ఞాన దినం నాడు, మనం మన శాస్త్రవేత్త ల కఠోర శ్రమ కు, వారి గట్టి పట్టుదల కు, అలాగే సాంకేతిక విజ్ఞానం పట్ల వారి మక్కువ కు వందనమాచరిద్దాం. 1998వ సంవత్సరం లో జరిగిన పోఖ్ రణ్ పరీక్షలు భారతదేశ విజ్ఞానశాస్త్ర, సాంకేతిక విజ్ఞాన సంబంధి సత్తా ను చాటడాన్ని మనం గర్వంగా గుర్తుకు తెచ్చుకొందాం.
ఎలాంటి సవాలు తో నిండినటువంటి స్థితి లో అయినా, మన శాస్త్రవేత్తలు, నూతన ఆవిష్కర్త లు సందర్భానికి తగినట్లు గా ప్రతిస్పందించి, మరి సవాలు ను శమింపచేయడం కోసం కృషి చేశారు. గత ఏడాది కాలానికి పైగా, వారు కోవిడ్-19 తో పోరాడడానికి కష్టపడి పనిచేశారు. వారి స్ఫూర్తి ని, అసాధారణమైనటువంటి ఉత్సుకత ను నేను అభినందిస్తున్నాను’’ అని ప్రధాన మంత్రి అనేక ట్వీట్ లలో పేర్కొన్నారు.
భారత పోటీ ప్రోత్సాహక సంఘం
'ఒడిశా పవర్ జనరేషన్ కార్పొరేషన్ లిమిటెడ్'లో 49 శాతం వాటా కైవసానికి 'అదానీ పవర్ లిమిటెడ్'కు 'సీసీఐ' అనుమతి
'ఒడిశా పవర్ జనరేషన్ కార్పొరేషన్ లిమిటెడ్' లోని మొత్తం ఈక్విటీ షేర్లలో 49 శాతం వాటా పొందడానికి 'అదానీ పవర్ లిమిటెడ్' కు కాంపిటీషన్ కమిషన్ ఆఫ్ ఇండియా  అనుమతినిచ్చింది.
ఈ ప్రతిపాదిత లావాదేవీ.., ఓపీజీసీ మూలధనంలో 49 శాతం వాటాను ఏపీఎల్ పొందడానికి సంబంధించినది.

ఏపీఎల్ ఒక పబ్లిక్ లిస్టెడ్ కంపెనీ. ఈ సంస్థ షేర్లు బాంబే స్టాక్ ఎక్సేంజ్, నేషనల్ స్టాక్ ఎక్సేంజ్లో నమోదయ్యాయి. అదానీ గ్రూపు ఇప్పటికే మన దేశంలో విద్యుత్ ఉత్పత్తి, ప్రసారం, పంపిణీ వ్యాపారాలు చేస్తోంది.
ఓపీజీసీ.., ఒడిశా ప్రభుత్వం, ఏఈఎస్ ఇండియా ప్రైవేట్ లిమిటెడ్, ఏఈఎస్ ఓపీజీసీ హోల్డింగ్ సంస్థల జాయింట్ వెంచర్. ఒడిశా ప్రభుత్వం దీని బాధ్యతలు చూస్తోంది. ఇది విద్యుత్ ఉత్పత్తి సంస్థ.
సీసీఐ అనుమతికి సంబంధించి పూర్తి వివరాలు త్వరలో వెల్లడవుతాయి.
సాంస్కృతిక మంత్రిత్వ శాఖ
ఆలిండియా వందే భారతం నిత్య ఉత్సవ్ నాలుగవ జోనల్ స్థాయి పోటీ ఢిల్లీలో రేపు జరగనుంది.
ఉత్తర జోన్ కు చెందిన రాష్ట్ర, కేంద్ర పాలిత స్థాయిఇఇ సుమారు 25 విన్నర్ గ్రూప్లు ఈ ఈవెంట్ లో పాల్గొన నున్నాయి.
75 సంవత్సరాల స్వాతంత్ర ఉత్సవాలను పురస్కరించుకుని ఆజాదికా అమృత్ మహొత్సవ్ లో భాగంగా రక్షణ మంత్రిత్వశాఖ, సాంస్కృతిక మంత్రిత్వశాఖ వందే భారతం పేరుతో ప్రత్యేక కార్యక్రమాన్ని చేపట్టాయి. 2022 జనవరి 26 న న్యూఢిల్లీలో జరిగే రిపబ్లిక్ డే పెరేడ్ లో తమ ప్రతిభను ప్రదర్శించేందుకు నృత్య పోటీలను నిర్వహిస్తున్నారు. ప్రస్తుతం ఇవి కీలక దశకు చేరుకున్నాయి. ఈ పోటీలకు సంబంధించచి నాలుగవ జోనల్ స్థాయి ఈవెంట్ రేపు న్యూఢిల్లీలో జరుగుతుంది. 
ఇది చివరి జోనల్ స్థాయి పోటీ కానుంది. రాష్ట్రస్థాయి పోటీకి సంబంధించి ఉత్తరాది జోన్ కు చెందిన రాష్ట్రాలు, కేంద్రపాలిత ప్రాంతాలకు చెందిన సుమారుగా 25 విజేతల బృందాలు ఈ పోటీలో పాల్గొంటాయి.
జమ్ముకాశ్మీర్, హిమాచల్ ప్రదేశ్, పంజాబ్, చండీఘడ్, ఉత్తరాఖండ్, ఉత్తరప్రదేశ్, హర్యానా, రాజస్థాన్, ఢిల్లీకి చెందిన గ్రూప్లు ఈ పోటీలో పాల్గొనేందుకు అర్హత కలిగి ఉన్నాయి. రిపబ్లిక్ డే పెరేడ్ లో పాల్గొనేందుకు డాన్స్ గ్రూప్లను ఆలిండియా పోటీల ద్వారా ఎంపిక చేయనుండడం ఇదే ప్రథమం.
వందే భారతం పోటీ జిల్లా స్థాయిలో నవంబర్ 17న ప్రారంభమైంది. 323 గ్రూప్లకు చెందిన 3 వేలా 870 మంది పోటీదారులు ఇందులో పాల్గొన్నారు. జిల్లా స్థాయిలో గెలుపొందిన వారు రాష్ట్రస్థాయి పోటీలలో 2021 నవంబర్ 30 నుంచి పాల్గొన్నారు. 2021 డిసెంబర్ 4 వరకు 5 రోజులలో రాష్ట్రస్థాయి పోటీలో భాగంగా 20 కి పైగా వర్చువల్ ఈవెంట్లు నిర్వహించడం జరిగింది. రాష్ట్రస్థాయి పోటీలకు 300కు పైగా గ్రూప్లు పాల్గొన్నాయి. ఇందులో 3వేల మంది డాన్సర్లు పాల్గొన్నారు. దీనితో ఒక నెలరోజులలో ఈ ఈవెంట్ జాతీయ స్థాయిలో పాల్గొనేందుకు , తమ ప్రతిభను ప్రదర్శించేందుకు ఔత్సాహికులకు తగిన అవకాశం కల్పించింది.
ఢిల్లీలో జరిగే నాలుగవ జోనల్ స్థాయి ఈవెంట్ సందర్భంగా గొప్ప డాన్స్ రూపాలు, సంగీతం, సంప్రదాయ, జానపద, గిరజన, సమకాలీన పాటల రూపాలలో తమ తమ ప్రతిభను ప్రదర్శించేందుకు అవకాశం కల్పిస్తారు. ఈ ఈవెంట్ సివిల్ లైన్స్ లోని షా ఆడిటోరియంలో ఉదయం 10 గంటలనుంచి జరుగుతుంది.
జోనల్ స్థాయి పోటీకి 2 ,400 మందిని 200కు పైగా బృందాలనుంచి ఎంపిక చేశారు. ఈ రౌండ్ నుంచి ఎంపిక అయిన బృందాలు న్యూఢిల్లీలో జరిగే గ్రాండ్ ఫైనల్స్లో పాల్గొంటారు. ఫైనల్స్ లో గెలుపొందిన 480 మంది డాన్సర్లు 2022 జనవరి 26 వ తేదీన న్యూఢిల్లీలోని రాజ్పథ్ లో జరిగే రిపబ్లిక్ డే పెరేడ్లో తమ ప్రదర్శన నిస్తారు.
మానవ వనరుల అభివృద్ధి మంత్రిత్వ శాఖ
మధ్యాహ్న భోజన పథకం కింద డిబిటీ ద్వారా నగదు సాయం చేయనున్న ప్రభుత్వం
సుమారు 11.8 కోట్ల మంది విద్యార్ధులు లబ్ధి పొందనున్నారు
ఈ ప్రయోజనం కోసం రూ.1200 కోట్ల అదనపు నిధులను అందివ్వనున్నారు.
ప్రత్యేక సంక్షేమ చర్యగా మధ్యాహ్న భోజన పధకానికి అవసరమయ్యే ఆహార వ్యయాన్ని ప్రత్యక్ష నగదు బదిలీ  ద్వారా అర్హులైన 11.8 కోట్ల మంది పిల్లలకు నగదు సాయం చేయాలన్న ప్రతిపాదనను కేంద్ర విద్యాశాఖ మంత్రి రమేష్ పోఖ్రియాల్ నిశంక్ ఆమోదించారు. ఇది మధ్యాహ్న భోజన పథకం కార్యక్రమానికి ప్రేరణను ఇవ్వనుంది. ఇది, ప్రధాన మంత్రి గరీబ్ కళ్యాణ్ అన్న యోజన  కింద 80 కోట్లమంది లబ్ధిదారులకు ఒక్కొక్కరికీ 5 కిలోల చొప్పున ఉచితంగా ఆహార ధాన్యల పంపిణీ గురించి భారత ప్రభుత్వం చేసిన ప్రకటనకు అదనం.
ఈ నిర్ణయం పిల్లల పౌష్టికాహార స్థాయిలను పరిరక్షించేందుకు తోడ్పడడమే కాక, సవాలుతో కూడిన మహమ్మారి సమయంలో వారి రోగ నిరోధక శక్తిని రక్షించేందుకు తోడ్పడుతుంది.
ఇందుకోసం కేంద్ర ప్రభుత్వం, రాష్ట్ర ప్రభుత్వాలు, కేంద్ర పాలిత ప్రాంతాలకు రూ.1200 కోట్ల అదనపు నిధులను అందించనుంది.
కేంద్ర ప్రభుత్వం చేపట్టిన ఈ ఏకోపయోగ ప్రత్యేక సంక్షేమ చర్య దేశవ్యాప్తంగా ఉన్న 11.20 లక్షల ప్రభుత్వ, ప్రభుత్వ పాఠశాలల్లో ఒకటవ తరగతి నుంచి 8వ తరగతి చదువుతున్న సుమారు 11.8 కోట్ల మంది విద్యార్ధులకు లబ్ధి చేకూర్చనుంది.
బొగ్గు మంత్రిత్వ శాఖ
మరో మూడు బొగ్గు గనులను కేటాయిస్తూ ఉత్తర్వులు జారీ చేసిన బొగ్గు మంత్రిత్వ శాఖ
వాణిజ్యపర తవ్వకాల కోసం ఇప్పటివరకు 48 ఉత్తర్వులు జారీ
వాణిజ్యపర బొగ్గు గనుల కింద మరో మూడు బొగ్గు గనులను కేటాయిస్తూ కేంద్ర బొగ్గు మంత్రిత్వ శాఖ ఇవాళ ఉత్తర్వులు జారీ చేసింది. బొగ్గు మంత్రిత్వ శాఖ అదనపు కార్యదర్శి శ్రీ ఎం.నాగరాజు చేతుల మీదుగా కేటాయింపు ఉత్తర్వులను విజయవంతమైన బిడ్డింగ్ సంస్థ ప్రతినిధులు అందుకున్నారు. దేశ ఇంధన భద్రతకు సహకరించడంలో ప్రైవేట్ రంగ భాగస్వామ్య ప్రాధాన్యత గురించి శ్రీ ఎం.నాగరాజు నొక్కి వక్కాణించారు. సామర్థ్య ప్రమాణాల ప్రకారం బొగ్గు గనిని అభివృద్ధి చేయాలని విజయవంతమైన బిడ్డర్లను ఆయన అభ్యర్థించారు.
ఈ మూడు బొగ్గు గనుల మొత్తం ఉత్పత్తి సామర్థ్యం సంవత్సరానికి 3.7 మిలియన్ టన్నులు , భూమిలో ఉన్న నిల్వలు 156.57 ఎంటీలు. ఈ గనులు రూ.408 కోట్ల వార్షికాదాయాన్ని అందిస్తాయని, రూ.550 కోట్ల పెట్టుబడులను ఆకర్షిస్తాయని అంచనా. వీటి ద్వారా 5000 మందికి ఉపాధి లభిస్తుంది.
ఈ మూడు బొగ్గు గనులతో కలిపి, ఇప్పటి వరకు 48 బొగ్గు గనులను వాణిజ్యపర తవ్వకాల కోసం కేటాయిస్తూ అనుమతులు జారీ అయ్యాయి. వీటి మొత్తం పీఆర్సీ 89 ఎంటీపీఏలు.
యువజన వ్యవహారాలు, క్రీడల మంత్రిత్వ శాఖ
భారత ఒలింపిక్ పనితీరు ఇంకా విస్తరించేలా ఖెలో ఇండియా స్టేట్ సెంటర్స్ ఆఫ్ ఎక్సలెన్స్  ను ఏర్పాటు చేయడానికి
క్రీడా మంత్రిత్వ శాఖ సన్నద్ధం : శ్రీ కిరణ్ రిజిజు
మొదటి దశలో ఎనిమిది రాష్ట్రాల్లో ప్రభుత్వ యాజమాన్యంలో ఉన్న క్రీడా సౌకర్యాలను మంత్రిత్వ శాఖ గుర్తించింది
ప్రధానమైన ఖేలో ఇండియా పథకం కింద ఖేలో ఇండియా స్టేట్ సెంటర్స్ ఆఫ్ ఎక్సలెన్స్  ను ఏర్పాటు చేయడానికి క్రీడా మంత్రిత్వ శాఖ సిద్ధంగా ఉంది. మొత్తం రాష్ట్రంలో ఒక బలమైన క్రీడా పర్యావరణ వ్యవస్థను రూపుదిద్దే ప్రయత్నంతో ప్రతి రాష్ట్ర, కేంద్ర పరిథిల్లొ ఒక కెఐఎస్సిఈ ని గుర్తిస్తారు. మొదటి దశలో, కర్ణాటక, ఒడిశా, కేరళ, తెలంగాణ, ఈశాన్య రాష్ట్రాలు అరుణాచల్ ప్రదేశ్, మణిపూర్, మిజోరాం, నాగాలాండ్లతో సహా భారతదేశంలోని ఎనిమిది రాష్ట్రాల్లో ప్రభుత్వ యాజమాన్యంలోని క్రీడా సౌకర్యాలను మంత్రిత్వ శాఖ గుర్తించింది. వీటిని ఖేల్ ఇండియా స్టేట్ సెంటర్ ఆఫ్ ఎక్సలెన్స్ గా స్థాయి పెంచుతారు.
రాష్ట్రాల్లో క్రీడా సౌకర్యాలను బలోపేతం చేసే ఈ ప్రయత్నం గురించి కేంద్ర యువజన వ్యవహారాలు, క్రీడల మంత్రి శ్రీ కిరణ్ రిజిజు మాట్లాడుతూ, “ఒలింపిక్స్లో రాణించాలన్న భారతదేశ ప్రయత్నాన్ని బలోపేతం చేయడానికి ఖెలో ఇండియా స్టేట్ సెంటర్ ఆఫ్ ఎక్సలెన్స్ ఏర్పాటైంది. భారతదేశంలోని ప్రతి రాష్ట్రంలో లభించే అత్యుత్తమ క్రీడా సౌకర్యాలను ప్రపంచ స్థాయి ప్రమాణాల అకాడమీలుగా పెంచడం మా ప్రయత్నం, ఇక్కడ దేశవ్యాప్తంగా ఉన్న క్రీడాకారులు తమ నిర్దిష్ట విభాగంలో శిక్షణ పొందాలనుకుంటున్నారు. ప్రభుత్వ కమిటీ లోతైన విశ్లేషణ తర్వాత క్రీడా సౌకర్యాలు గుర్తించారు. దేశవ్యాప్తంగా ఉన్న ప్రతిభను వెలికి తీయడంతో పాటు అన్ని ప్రధాన అంతర్జాతీయ టోర్నమెంట్లలో, ప్రత్యేకంగా ఒలింపిక్స్లో దేశానికి పతకాలు సాధించగల ఉన్నత క్రీడాకారులకు శిక్షణ ఇవ్వడానికి ఇది సరైన దిశలో ఒక అడుగు అని నాకు నమ్మకం ఉంది. ” అని శ్రీ కిరణ్ రిజుజు అన్నారు. క్రీడా సౌకర్యాలు ఎంపిక చేసే విధానం అక్టోబర్ 2019 లో ప్రారంభమయ్యాయి. పరిశీలించిన 15 ప్రతిపాదనలలో, ప్రాధాన్యత క్రీడల మౌలిక సదుపాయాల లభ్యత, కేంద్రం తయారు చేసే ఛాంపియన్లలో లభించే శిక్షణా సౌకర్యాల ఆధారంగా 8 ప్రతిపాదనలు తుది ఎంపికగా ఖరారయ్యాయి.
సమగ్ర అధ్యయనం తర్వాత సూచించిన అవసరానికి అనుగుణంగా, ఖరారు చేసిన వాస్తవ మొత్తం ఆధారంగా ఎనిమిది కేంద్రాలకు గ్రాంట్ ఇవ్వబడుతుంది. బ్రాడ్-బేస్ టాలెంట్ ఐడెంటిఫికేషన్ కోసం, రాష్ట్రాలు, యుటిలు ప్రతి క్రీడలో ప్రతిభను గుర్తించి అభివృద్ధి చేస్తాయి, దీని కోసం కేంద్రం నిధులు అందుతాయి. అథ్లెట్ల పనితీరు స్థాయి అంతర్జాతీయ ప్రమాణాలకు మెరుగుపడేలా స్పోర్ట్స్ అథారిటీ ఆఫ్ ఇండియా నైపుణ్యం, వనరులు, పర్యవేక్షణ వ్యవస్థను విస్తరిస్తుంది.
మొదటి బ్యాచ్లో, ఖేలో ఇండియా స్టేట్ సెంటర్ ఆఫ్ ఎక్సలెన్స్కు ఈ కింద వాటి స్థాయి పెంచుతారు:
సంగే లాడెన్ స్పోర్ట్స్ అకాడమీ, ఇటానగర్, అరుణాచల్ ప్రదేశ్
జైప్రకాష్ నారాయణ్ నేషనల్ యూత్ సెంటర్, బెంగళూరు,కర్ణాటక
జివి రాజా సీనియర్ సెకండరీ స్పోర్ట్స్ స్కూల్, తిరువనంతపురం, కేరళ
ఖుమాన్ లంపక్ స్పోర్ట్స్ కాంప్లెక్స్, ఇంఫాల్, మణిపూర్
రాజివ్ గాంధీ స్టేడియం ఐజావాల్, మిజోరాం
కళింగ స్టేడియం , భువనేశ్వర్, ఒడిశా
స్టేట్ స్పోర్ట్స్ అకాడమీ ఐజి స్టేడియం, కోహిమా, నాగాలాండ్
రీజినల్ స్పోర్ట్స్ స్కూల్, హకీంపేట, తెలంగాణ.
ప్రధాన మంత్రి కార్యాలయం
ఇటలీ లోని రోమ్ లో జి20 నేపథ్యం లో ఇండోనేశియా అధ్యక్షుడు శ్రీ జోకో విదోదో తో సమావేశమైన ప్రధాన మంత్రి శ్రీ నరేంద్ర మోదీ
ప్రధాన మంత్రి శ్రీ నరేంద్ర మోదీ ఇటలీ లోని రోమ్ లో 2021 అక్టోబరు 31 న జి20 శిఖర సమ్మేళనం జరిగిన నేపథ్యం లో ఇండోనేశియా అధ్యక్షుడు శ్రీ జోకో విదోదో తో సమావేశయ్యారు.
రాబోయే సంవత్సరం లో జి20 కి ఇండోనేశియా అధ్యక్షత వహించనున్నందుకు ఆ దేశాని కి ప్రధాన మంత్రి శ్రీ నరేంద్ర మోదీ అభినందనల ను తెలియజేశారు. త్రయం లో భాగం గా ఇండోనేశియా తో సన్నిహితం గా కృషి చేసేందుకు భారతదేశం సిద్ధం అంటూ ఆయన హామీ ని ఇచ్చారు.
భారతదేశం-ఇండోనేశియా సమగ్ర వ్యూహాత్మక భాగస్వామ్యం తాలూకు ఇటీవలి ప్రగతి ని గురించి నేతలు ఇద్దరు చర్చలు జరిపారు. కోవిడ్-19 మహమ్మారి కాలం లో రెండు దేశాలు పరస్పరం అందజేసుకొన్న దృఢ మద్ధతు ను నేతలు ఇద్దరు ప్రశంసించడం తో పాటు, మహమ్మారి అనంతర కాలం లో తిరిగి పుంజుకొనే దిశ లో సహకరించుకోవాలనే అంశం పై అంగీకారాన్ని వ్యక్తం చేశారు. వారు ఇండో-పసిఫిక్ ప్రాంత సంబంధి సహకారానికి ఉన్నటువంటి ప్రాముఖ్యాన్ని కూడా నొక్కిచెప్పారు.
ఉభయ దేశాల మధ్య వ్యాపారాన్ని, పెట్టుబడి ని బలపరచుకోవడానికి, ప్రజల కు, ప్రజల కు మధ్య మరింత ఎక్కువ అన్యోన్యత కు బాట ను వేయడానికి నేత లు ఇరువురు వచన బద్ధత ను వ్యక్తం చేశారు.
జల వాయు పరివర్తన పై పోరాడటం లో, మరీ ముఖ్యం గా దీనికి సంబంధించిన ఆర్థిక పరమైన వాగ్దానాల ను కార్యాచరణ లోకి తీసుకు రావలసిన అవసరం పైన సైతం చర్చ లు చోటు చేసుకొన్నాయి.
పౌర విమానయాన మంత్రిత్వ శాఖ
అరుణాచల్ప్రదేశ్ రాష్ట్ర రాజధాని ఈటానగర్ లోని హోలోంగీ గ్రీన్ ఫీల్డ్ ఎయర్ పోర్టు కు ‘‘డోనీ పోలో ఎయర్ పోర్ట్, ఈటానగర్’’ అనే పేరు నుపెట్టేందుకు ఆమోదం తెలిపిన మంత్రిమండలి
ఈ పేరుసూర్యుడు  మరియు చంద్రుడు  లంటే అరుణాచల్ ప్రదేశ్ ప్రపజల కు ఉన్న భక్తి,శ్రద్ధల ను ప్రతిబింబిస్తుంది
ఈటానగర్ లోని హోలోంగీ లో గ్రీన్ ఫీల్డ్ ఎయర్ పోర్టు కు ‘డోనీ పోలో ఎయర్ పోర్ట్, ఈటానగర్’ అనే పేరు ను పెట్టేందుకు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది.
ఈ విమానాశ్రయానికి ‘డోనీ పోలో ఎయర్ పోర్ట్, ఈటానగర్’ అనే పేరు ను పెట్టాలనే తీర్మానాన్ని అరుణాచల్ ప్రదేశ్ రాష్ట్ర ప్రభుత్వం ఆమోదించింది. సూర్యుడు  మరియు చంద్రుడు  అంటే ప్రజల కు ఉన్న భక్తి, శ్రద్ధల కు ఈ పేరు అద్దం పడుతుంది. అంతేకాక రాష్ట్ర సంప్రదాయాలకు మరియు రాష్ట్రానికి సాంస్కృతికం గా ఉన్న సంపన్న వారసత్వాని కి సైతం ఇది ప్రతీకాత్మకం గా ఉంది.
ఒక కొత్త విమానాశ్రయాన్ని హోలోంగి లో అభివృద్ధిపరచడానికి భారతదేశం ప్రభుత్వం 2019 జనవరి లో ‘సూత్ర ప్రాయ ఆమోదాన్ని’ తెలిపింది. ఈ ప్రాజెక్టు ను ఎయర్ పోర్ట్ స్ ఆథారిటి ఆఫ్ ఇండియా  646 కోట్ల రూపాయల వ్యయం తో కేంద్ర ప్రభుత్వం మరియు అరుణాచల్ ప్రదేశ్ రాష్ట్ర ప్రభుత్వం ల సహాయం తో అభివృద్ధి పరుస్తున్నది.(Visitor Counter : 90
ప్రధాన మంత్రి కార్యాలయం
‘మన్ కీ బాత్ 2.0’ యొక్క 9వ భాగం లో ప్రసంగించిన ప్రధాన మంత్రి
‘హునర్ హాట్’ వంటి కార్యక్రమం లో చురుకు గా పాల్గొనండి అంటూ ప్రజల కు విజ్ఞప్తి చేసిన ప్రధాన మంత్రి
ప్రధాన మంత్రి శ్రీ నరేంద్ర మోదీ ‘మన్ కీ బాత్ 2.0’  9వ భాగం లో చేసిన ప్రసంగం లో ఢిల్లీ లో ఏర్పాటైన ‘హునర్ హాట్’ ను తాను సందర్శించినట్టు ప్రస్తావించారు. ‘‘కొద్ది రోజుల కిందట, ఢిల్లీ లో ఏర్పాటైన హునర్ హాట్ లోని చిన్న ప్రదేశం లో నేను మన దేశపు వివిధీకరణ తాలూకు వర్ణ విస్తృతి ని, సంస్కృతుల ను, సంప్రదాయాల ను, వంటల ను మరియు ఉద్వేగాల ఆప్యాయత ను అనుభూతించాను. సాంప్రదాయిక దుస్తులు, హస్తకళ లు, తివాచీ లు, వంటగది సామాను, వెదురు ఉత్పత్తులు మరియు ఇత్తడి ఉత్పత్తులు, పంజాబ్ యొక్క ఫుల్కారీ, ఆంధ్ర ప్రదేశ్ కు చెందిన అబ్బురపరచే తోలు పనితనం, తమిళ నాడు నుండి వచ్చిన సుందర చిత్రలేఖన ఆకృతులు, ఉత్తర్ ప్రదేశ్ తాలూకు కాంస్య వస్తువులు, భదోహీ తివాచీ లు, కచ్ఛ్ కు చెందిన రాగి పనితనం, బోలెడన్ని సంగీత పరికరాలు, లెక్కపెట్టలేనన్ని గాథ లు.. అంతెందుకు, యావత్తు భారతదేశాని కి చెందిన సంస్కృతి మరియు కళ ల తో మిళితమైన స్ఫుటమైన యవనిక నిజం గానే ఎంతో విశిష్టం గా ఉంది’’ అని ప్రధాన మంత్రి అన్నారు.
 నిపుణులైన కార్మికుల తాలూకు స్ఫూర్తి భరిత గాథల ను గురించి ప్రధాన మంత్రి నేటి మన్ కీ బాత్  లో వెల్లడించారు. ఒక దివ్యాంగ మహిళ గాథ కూడా అటువంటి గాథల లో ఒక గాథ గా ఉంది. ‘‘ఇదివరకు నేను కాలి బాట ప్రదేశం లో చిత్తరువుల ను అమ్ముతూ ఉండేదాని ని అని ఆవిడ నా తో చెప్పారు. హునర్ హాట్ తో అనుబంధం ఏర్పడ్డ తరువాత నుండి తన జీవనం మారిపోయింది. ప్రస్తుతం ఆమె తన కాళ్ళ మీద తాను నిలబడటమే కాకుండా ఒక ఇంటి ని సైతం కొనుగోలు చేశారు’’ అని ఆయన వివరించారు. హునర్ హాట్ అనేది ప్రజల కలల కు రెక్కలు తొడగటం తో పాటు కళ ను, నైపుణ్యం కల పని ని ప్రదర్శించేందుకు ఒక అనువైనటువంటి వేదిక అని ఆయన చెప్పారు. “అది ఎటువంటి స్థలం అంటే అక్కడ దేశం యొక్క వైవిధ్యాన్ని గమనించకుండా ఉండటం అనేది అసాధ్యం. హస్తకళల కు తోడు, ఆ స్థలం భారతదేశాని కి చెందిన వేరు వేరు వంటకాల ను కూడాను ప్రదర్శిస్తుంది” అని ఆయన తెలిపారు.
అటువంటి కార్యక్రమాల లో క్రియాశీలురై పాలుపంచుకోవలసిందంటూ ప్రజల కు ప్రధాన మంత్రి విజ్ఞప్తి చేశారు. ‘‘ఈ కోవ కు చెందిన బజారుల ను, ప్రదర్శనల ను భారతదేశం అంతటా ఎప్పటికప్పుడు నిర్వహిస్తూ ఉన్నారు. అవకాశం ఎప్పుడు చిక్కినా సరే, భారతదేశాన్ని గురించి తెలుసుకోవడం కోసం, అవగాహన ను ఏర్పరచుకోవడం కోసం అటువంటి కార్యక్రమాల కు హాజరు కావాలి. అలా చేయడం వల్ల, మీరు దేశం యొక్క కళ- సంస్కృతి యవనిక లో ఒక భాగం కావడం తో పాటు కఠోర శ్రమ చేస్తున్న అటువంటి చేతివృత్తి కళాకారుల, ప్రత్యేకించి మహిళల సమృద్ధి కి మరియు పురోగతి కి మీ వంతు తోడ్పాటు ను అందించగలుగుతారు’’ అని ప్రధాన మంత్రి అన్నారు.
(